Bu Polshaning rossiyalik uch nafar diplomatni mamlakatdan chiqarib yuborish to‘g‘risidagi qarori bilan bog‘liq. Foto: Kommersant’ Rossiya tashqi ishlar vazirligi Polshaning besh nafar diplomati 15 mayga qadar mamlakatni tark etishi kerakligini ma’lum qildi. Bu Polshaning rossiyalik uch nafar diplomatni mamlakatdan chiqarib yuborish to‘g‘risidagi qarori bilan bog‘liq. Polsha TIVning bayonotiga ko‘ra, ular diplomatlik maqomini buzgan va Polsha manfaatiga zarar yetkazuvchi harakatlarni amalga oshirgan. «Polshaning rossiyalik diplomatlarni chiqarib yuborish bo‘yicha provokatsion harakatlariga javob tariqasida vazirlik Rossiyadagi Polsha elchixonasining besh nafar xodimini "persona non grata" deb e’lon qildi. Ular 2021 yil 15 mayi yakuniga qadar Rossiya hududini tark etishi kerak»,— deyiladi Rossiya TIV bayonotida. Avvalroq Chexiya Rossiya elchixonasining 63 nafar xodimini o‘z hududidan chiqarib yuborishi xabar qilingandi.